ສະຫະລັດ ແລະຈີນ ເຫັນດີນຳພາ ການຕໍ່ສູ້ ຕ້ານຄວາມອົບເອົ້າ ຂອງດີນຟ້າອາກາດຂອງໂລກ
ສະຫະລັດ ແລະຈີນ ຕັດສິນໃຈ ນຳພາ ການຫລຸດຜ່ອນແກສເຮືອນແກ້ວ ເພື່ອຜ່ອນຄາຍ ສະພາວະໂລກຮ້ອນ.
ລັດຖະມົນຕີ ຕ່າງປະເທດ ສະຫະລັດ ທ່ານ John Kerry ກ່າວວ່າ ການຕັດສິນໃຈທີ່ເປັນຫລັກໝາຍເພື່ອຕໍ່ສູ້ກັບຄວາມ ຮ້ອນອົບເອົ້າຂອງໂລກຫວ່າງມໍ່ໆມານີ້ ທີ່ບັນລຸກັນ ລະຫວ່າງ ສະຫະລັດ ກັບຈີນແມ່ນ “ເປັນປະຫວັດການອັນຍິ່ງໃຫຽ່” ໃນ ການຕໍ່ສູ້ຕ້ານຄວາມຮ້ອນເອົ້າຂອງໂລກ ທ່ານ Kerry ໄດ້ກ່າວໃນວັນພະຫັດວານນີ້ທີ່ ກອງປະຊຸມ ເລື້ອງການປ່ຽນແປງດິນຟ້າອາກາດ ສະຫະປະຊາຊາດ ທີ່ ນະຄອນ Lima ປະເທດ Peru ບ່ອນທີ່ມີບັນດາຜູ້ຕາງໜ້າ ຈາກ 200 ປະເທດ ທີ່ໄດ້ເລີ້ມຕໍ່ລອງກັນເລື້ອງດັ່ງກ່າວ ໃນ ຕົ້ນເດືອນທັນວາ ກ່ຽວກັບສົນທິສັນຍາໃໝ່ ເພື່ອຫລຸດຜ່ອນ ຄວາມຮ້ອນເອົ້າຂອງໂລກ ສົນທິສັນຍາໃໝ່ນີ້ ຈະທົດແທນສັນຍາ Kyoto ຊຶ່ງ ເປັນຂໍ້ຕົກ ລົງຂອງໂລກ ທີ່ໄດ້ໝົດກຳນົດໄປໃນປີ 2012 ກອງປະຊຸມທີ່ ນະຄອນ Lima ໄດ້ວາງ ເວທີໄວ້ ສຳລັບໃຫ້ບັນລຸສົນທິສັນຍາ ໃນກອງປະຊຸມເດືອນທັນວາປີໜ້າ ທີ່ຈະມີຂື້ນຢູ່ ນະຄອນປາຣີ ໃນເດືອນແລ້ວນີ້ ຈີນ ແລະສະຫະລັດ ຜູ້ທຳຄວາມເປື້ອນເປີ້ທີ່ສຸດໃນໂລກ ໄດ້ລົງນາມຂໍ້ ຕົກລົງສະບັບນຶ່ງ ສະຫະລັດ ໄດ້ໝັ້ນໝາຍການຫລຸດຜ່ອນເຮືອນແກ້ວ ລະຫວ່າງ 26 ເປີ ເຊັນ ແລະ 28 ພາຍໃນປີ 2025 ແລະປັນເທຶ່ອທຳອິດ ທີ່ ຈີນໄດ້ວາງຕາຕະລາງການປະ ຕິບັດງານຂອງຕົນ ກ່າວວ່າ ເຮືອນແກ້ວຈະສູງຂື້ນສູງສຸດໃນປີ 2030 ທ່ານ Kerry ຍັງກ່າວໃນວັນພະຫັດວານນີ້ວ່າ ທຸກໆປະເທດຢູ່ໃນໂລກ ມີຄວາມຮັບຜິດ ຊອບ ຕໍ່ສູ້ກັບການປ່ຽນແປງດິນຟ້າອາກາດ ບໍ່ພ່ຽງແຕ່ເປັນຜູ້ທຳຄວາມເປື້ອນເປີ້ຢ່າງ ຫລວງຫລາຍ ຄື ສະຫະລັດ ແລະຈີນ